CELEX: 32014R0178
Language: lv
Date: 2013-11-06 00:00:00
Title: Komisijas Deleģētā regula (ES) Nr. 178/2014 ( 2013. gada 6. novembris ), ar kuru papildina Eiropas Parlamenta un Padomes Regulu (ES) Nr. 229/2013, ar ko nosaka īpašus pasākumus lauksaimniecībā par labu Egejas jūras nelielajām salām

4.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 63/1
            
         
      KOMISIJAS DELEĢĒTĀ REGULA (ES) Nr. 178/2014
   (2013. gada 6. novembris),
   ar kuru papildina Eiropas Parlamenta un Padomes Regulu (ES) Nr. 229/2013, ar ko nosaka īpašus pasākumus lauksaimniecībā par labu Egejas jūras nelielajām salām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 13. marta Regulu (ES) Nr. 229/2013, ar ko nosaka īpašus pasākumus lauksaimniecībā par labu Egejas jūras nelielajām salām un ar kuru atceļ Padomes Regulu (EK) Nr. 1405/2006 (1), un jo īpaši tās 11. panta 2. punkta otro daļu, 15. panta 4. punkta trešo daļu un 18. panta 4. punktu,
   tā kā:
   
               (1)
            
            
               Ar Regulu (ES) Nr. 229/2013 ir atcelta un aizstāta Padomes Regula (EK) Nr. 1405/2006 (2). Ar Regulu (ES) Nr. 229/2013 Komisija tiek pilnvarota pieņemt deleģētus un īstenošanas aktus. Lai nodrošinātu netraucētu režīma darbību saistībā ar jauno tiesisko regulējumu, attiecīgie noteikumi ir jāpieņem, izmantojot šādus aktus. Jaunie noteikumi aizstāj Komisijas Regulas (EK) Nr. 1914/2006 (3) īstenošanas noteikumus.
            
         
               (2)
            
            
               Lai nodrošinātu, ka ekonomikas dalībnieki var pilnībā izmantot tiesības piedalīties īpašajā piegādes režīmā, būtu jāparedz nosacījumi lai viņus ierakstītu reģistrā. Reģistrētiem ekonomikas dalībniekiem, ja tie ievēro ar Savienības un valsts tiesību aktiem uzliktās saistības, būtu jāsaņem tiesības uz minēto režīmu. Pretendentiem vajadzētu būt tiesīgiem reģistrēties ar noteikumu, ka viņi ir izpildījuši konkrētu skaitu prasību, kas paredzētas, lai atvieglotu režīma administrēšanu.
            
         
               (3)
            
            
               Lai atbalstītu produktu tirdzniecību ārpus reģiona, kur tos ražo, būtu jāparedz nosacījumi tā atbalsta summas noteikšanai, kuru piešķir par šādiem produktiem un, ja vajadzīgs, būtu jāparedz nosacījumi to produktu daudzuma noteikšanai, kuriem minēto atbalstu piemēro. Tādēļ būtu jāparedz papildu noteikumi, kas attiecas uz atbalstu konkrētu vietējo produktu tirdzniecībai un ar ko nosaka maksimālo piešķiramā atbalsta summu un produktu maksimālos daudzumus, kuriem var piemērot minēto atbalstu.
            
         
               (4)
            
            
               Lai nodrošinātu saprātīgu un proporcionālu pētījumu, demonstrēšanas projektu, mācību un tehniskās palīdzības pasākumu finansējumu, būtu jāparedz nosacījumi, lai noteiktu gada maksimālo apjomu, kādu var piešķirt šiem pasākumiem.
            
         
               (5)
            
            
               Juridiskas noteiktības un skaidrības labad būtu jāatceļ Regula (EK) Nr. 1914/2006,
            
         IR PIEŅĒMUSI ŠO REGULU.
   1. pants
   Ekonomikas dalībnieku reģistrs
   1.   Atbalsta sertifikātus izsniedz tikai tiem ekonomikas dalībniekiem, kas ir reģistrēti kompetentu iestāžu uzturētā to ekonomikas dalībnieku reģistrā, kuri veic saimniecisko darbību atbilstīgi īpašajam piegāžu režīmam (turpmāk — “reģistrs”).
   2.   Ikviens Savienībā reģistrēts ekonomikas dalībnieks var pieprasīt, lai to ieraksta reģistrā.
   Lai varētu ierakstīt reģistrā, ir jāizpilda šādi nosacījumi:
   
               (a)
            
            
               ekonomikas dalībnieku rīcībā ir atbilstīgi līdzekļi, struktūras un juridiskas pilnvaras veikt attiecīgās darbības, un jo īpaši tie ir izpildījuši visus pienākumus, kas attiecas uz uzņēmējdarbības attiecīgu grāmatvedību un nodokļiem;
            
         
               (b)
            
            
               ekonomikas dalībnieki spēj pierādīt, ka viņi veic darbības Egejas jūras nelielajās salās;
            
         
               (c)
            
            
               ekonomikas dalībnieki, veicot piegādes režīma darbību līdz pārdošanai gala patērētājam, arī turpmāk ir atbildīgi par atbilstību visām noteiktajām prasībām.
            
         2. pants
   Atbalsta summa laišanai tirdzniecībā ārpus ražošanas reģiona
   1.   Tā atbalsta summa, kas piešķirta saskaņā ar Regulas (ES) Nr. 229/2013 IV nodaļu attiecībā uz atbalstu nepārstrādātu un pārstrādātu produktu laišanai tirdzniecībā un transportam ārpus reģiona, kurā tie ir ražoti, nepārsniedz 10 % no tās tirdzniecībā laistās produkcijas vērtības, kas piegādāta galamērķa teritorijā un aprēķināta saskaņā ar šā panta 2. punktu.
   Tomēr pirmajā punktā noteiktā robeža nepārsniedz 13 % no tirgū laistās produkcijas vērtības, ja līgumslēdzējs no ražotāju puses ir ražotāju asociācija, apvienība vai organizācija.
   2.   Lai aprēķinātu atbalsta summu, galamērķa teritorijā nogādātās tirdzniecībā laistās produkcijas vērtību nosaka, pamatojoties uz gada līgumu (vajadzības gadījumā), pārvadājuma dokumentiem un visiem citiem apliecinošiem dokumentiem, ko iesniedz, lai pamatotu pieteikumu atbalsta saņemšanai.
   Tirdzniecībā laistās produkcijas vērtība, kas jāņem vērā, ir piegādes vērtība pirmajā izkraušanas ostā vai lidostā.
   Kompetentās iestādes var pieprasīt jebkādu informāciju vai papildu apliecinošus dokumentus, kas vajadzīgi, lai aprēķinātu atbalstu.
   3.   Atbalsta piešķiršanas nosacījumi, lauksaimniecības produktu grupas un attiecīgie daudzumi ir norādīti atbalsta programmā saskaņā ar Regulas (ES) Nr. 229/2013 II nodaļā.
   3. pants
   Pētījumu, demonstrējumu projektu, apmācību vai tehniskās palīdzības pasākumu finansēšana
   Summa, kas vajadzīga to pētījumu, demonstrējumu projektu, apmācību un tehniskās palīdzības pasākumu finansēšanai, kuri noteikti atbalsta programmā saskaņā ar Regulas (ES) Nr. 229/2013 II nodaļu, un kas paredzēta minētās programmas īstenošanai, nepārsniedz 1 % no kopējās finansējuma summas, kas piešķirta saskaņā ar minētās regulas 18. panta 2. punktu.
   4. pants
   Atcelšana
   Regulu (EK) Nr. 1914/2006 atceļ.
   5. pants
   Stāšanās spēkā
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 6. novembrī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 78, 20.3.2013., 41. lpp.
   
      (2)  Padomes 2006. gada 18. septembra Regula (EK) Nr. 1405/2006, ar ko nosaka īpašus pasākumus lauksaimniecībā par labu Egejas jūras nelielajām salām (OV L 265, 26.9.2006. 1. lpp).
   
      (3)  Komisijas 2006. gada 20. decembra Regula Nr. 1914/2006, ar kuru paredz sīki izstrādātus noteikumus par to, kā piemērot Padomes Regulu (EK) Nr. 1405/2006, ar ko nosaka īpašus pasākumus lauksaimniecībā par labu Egejas jūras nelielajām salām (OV L 365, 21.12.2006. 64. lpp.).